J2節目《開卷》由林溥來(Patrick Sir)帶領何泳芍(Honey)、伍韻婷(Juliana)及涂毓麟(Oscar)主持。
今集嘉賓是無綫劇集《婚後事》監製林肯及編審黃秉怡兩夫婦,他們在節目中分享拍攝《婚》劇時,所參考的兩本書《情欲徒刑》及《第三者的誕生》,作者均為婚姻治療師Esther Perel。黃秉怡提到故事緣起,是始於10年前老公的一則短信,她說︰「當時公司想拍一套講離婚嘅劇,忽然諗起10年前我哋未結婚嗰陣,佢send過婚姻治療師Esther Perel資料畀我,所以搵咗佢嘅書嚟睇,我哋套劇確實參考咗好多Esther寫嘅個案。」
劇中最引人爭論的是「羅子溢的思想出軌是否出軌」?她認為議題可分成兩種,一是接觸不到且不認識對方,黃秉怡解釋︰「例如你見到張相,而思想出軌,係避無可避。另一種是接觸到、有渠道溝通,而呢個想法令你有行動。劇集想講嘅係既然欲望咁強烈,係咪本身關係上出現問題?不忠係反映雙方關係是否有所缺失?」她忠告發現另一半出軌時,不要以受害者身分自居,對雙方事後走出陰霾都沒有幫助,同時也不要偵探式查問,例如:「你幾時幾日去咗邊」、「同邊個一齊」等審問式問題,而是以調查代替查問,檢討自身有什麼不如對方的地方,她表示都是從兩本書中學到。
2人表示創作過程經常嘈交,擦出「真火花」,林肯認真的說︰「真係嗌交嗌到癲咗,佢痛苦唔會令我開心,都幾艱辛。但回望可以有機會開心拍一套大家喜歡嘅劇集,佢寫我執行去拍,其實都幾浪漫。」
黃秉怡乘機「投訴」老公的鬼仔性格,她笑說︰「佢話佢係鬼仔性格喎,係人都叫『傻豬』、『baby』。」林肯立刻解釋,因為長時間在外國生活,男女間的溝通會帶點flirty,他表示︰「原來太太好介意,明白到呢樣嘢令人有誤會,而你又無咁意思,有事時真係唔知點收科。」